b'\n_START_ARTICLE_\nKri\xc5\xabkai\n_START_SECTION_\nGeografija\n_START_PARAGRAPH_\nRytiniu Kri\xc5\xabk\xc5\xb3 pakra\xc5\xa1\xc4\x8diu \xc4\xaf Nemun\xc4\x85 teka Pietv\xc4\x97, o per pat\xc4\xaf miestel\xc4\xaf\xc2\xa0\xe2\x80\x93 Jotul\xc4\x97. Miestelis dar vadinamas Senaisiais Kri\xc5\xabkais, jis \xc4\xafsik\xc5\xabr\xc4\x99s apatin\xc4\x97je Nemuno terasoje, o kalne esantis Jogini\xc5\xa1ki\xc5\xb3 kaimas dar vadinamas Naujaisiais Kri\xc5\xabkais. U\xc5\xbe 1\xc2\xa0km \xc4\xaf vakarus esan\xc4\x8diame Pae\xc5\xbeer\xc4\x97li\xc5\xb3 kaime yra ba\xc5\xbeny\xc4\x8dia._NEWLINE_Ties Kri\xc5\xabkais nuo Kauno pus\xc4\x97s palei Nemun\xc4\x85 vedantis kelias pasuka auk\xc5\xa1tyn link \xc5\xa0aki\xc5\xb3, ir toliau Nemuno pakrante galima keliauti tik lauko keliuku. U\xc5\xbe keleto kilometr\xc5\xb3 \xc5\xa1is keliukas taip pat suka \xc4\xaf kaln\xc4\x85 ties Nykos upeliu, kuris paprastai apra\xc5\xa1omas kaip gra\xc5\xbei ir lankytina vieta. Netoliese atsiveria regykla.'